ශ්‍රී ලංකාවේ 7 වන විධායක ජනාධිපතිවරයා තෝරා පත් කර ගැනීම සඳහා තවත් දින 57 කින් පසු එළඹෙන නොවැම්බර් මස 16 වනදා ජනාධිපතිවරණය පැවැත්වීමට නියමිතයි.පොදුජන පෙරමුණේ අපේක්ෂක ගෝඨාභය රාජපක්ෂ වෙනුවෙන් අද ඇප මුදල් තැන්පත් කිරීමේ අවස්ථාවට ශ්‍රී ලංකා පොදුජන පෙරමුණට සහය දක්වන ජාතික නිදහස් පෙරමුණේ නායක පාර්ලිමේන්තු මන්ත්‍රී විමල් වීරවංශ, පිවිතුරු හෙළ උරුමයේ නායක පාර්ලිමේන්තු මන්ත්‍රී උදය ගම්මන්පිල ඇතුළු පිරිසක් ද එක්ව සිටියා.මේ අතර, පරිසරවේදී සංගමය නියෝජනය කරමින් මෙවර ජනාධිපතිවරණය සඳහා ස්වාධීන අපේක්ෂකයෙකු ලෙස ඉදිරිපත් වීමට පූජ්‍ය අපරැක්කේ පුඤ්ඤානන්ද හිමියන් ද ඇප මුදල් තැන්පත් කළා.ස්වාධීන අපේක්ෂකයෙකු ලෙස ජනාධිපතිවරණයට තරඟ කිරීම සඳහා අපේ ජනබල පක්ෂයද අද ඇප මුදල් තැන්පත් කරනු ලැබුවා.